Ta võttis minu antu vastu, aga ise enda heaks aktiivsust üles ei näidanud. Silmist oli näha, et ta süda on täis. Ta tuli vastuvõtule alati napp pilkav naeratus huulil, lõug rinnal ja silmad püsti peas nagu härjal, kellele on liiga tehtud ja nagunii tehakse veelgi.  Ta oli haige ja tahtis, et mina ta terveks teeksin. Alateadlikult kasutas ta mind ära ja mina lasin sel sündida. Nii suhtlevad aastatuhandete jooksul kogunenud valge mehe uhkus ja valge naise häbi. Kumma mõõt enne täis saab, see heidab enesekaitseks teise eemale. Kuna uhkus ei tapa, häbi tapab, siis on naised need, kes näitavad meestele koha kätte. Nii toimib nende enesekaitseinstinkt.